Document ID: 32008D0066

KOMISIJAS LĒMUMS
(2008. gada 21. janvāris)
par Kopienas finansiālo ieguldījumu Portugālē, lai atbalstītu tās programmu, kas paredz 2008. gadā stiprināt inspekcijas infrastruktūras trešu valstu izcelsmes augu un augu produktu fitosanitārajām pārbaudēm
(izziņots ar dokumenta numuru K(2008) 43)
(Autentisks ir tikai teksts portugāļu valodā)
(2008/66/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 13.c) panta 5. punkta sesto rindkopu,
tā kā:
(1)
Direktīva 2000/29/EK paredz Kopienas finansiālā ieguldījuma piešķiršanu dalībvalstīm, lai stiprinātu inspekcijas infrastruktūras trešu valstu izcelsmes augu un augu produktu fitosanitārajām pārbaudēm.
(2)
Ar vēstuli, kas datēta 2007. gada 21. maijā (reģistrācijas Nr. DGPC 070521 000604), Portugāle uzsāka programmu, lai 2008. gadā stiprinātu inspekcijas infrastruktūras trešu valstu izcelsmes augu un augu produktu fitosanitārajām pārbaudēm (2). Portugāle ir iesniegusi pieteikumu, lai minētajai programmai saņemtu Kopienas finansiālo ieguldījumu saskaņā ar Komisijas 2002. gada 11. jūnija Regulu (EK) Nr. 998/2002, ar ko nosaka sīki izstrādātas normas, kā īstenot noteikumus par Kopienas finanšu iemaksu piešķiršanu dalībvalstīm, lai stiprinātu inspekcijas infrastruktūras augu veselības pārbaudēm attiecībā uz augiem un augu valsts produktiem, kas ievesti no trešām valstīm (3).
(3)
Portugāles iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju. Komisija ir sagatavojusi atbilstošo pārbaudes vietu nostiprināšanas programmu sarakstu, kurā detalizēti norādīta Kopienas ierosinātā finansiālā ieguldījuma summa katrai programmai. Šo informāciju pārbaudīja arī Augu veselības pastāvīgā komiteja.
(4)
Novērtējusi programmu, Komisija secināja, ka ir izpildīti nosacījumi un kritēriji Kopienas finansiālā ieguldījuma piešķiršanai, kas izklāstīti Direktīvā 2000/29/EK un Regulā (EK) Nr. 998/2002.
(5)
Ņemot vērā minēto, ir lietderīgi piešķirt Kopienas finansiālo ieguldījumu, lai segtu Portugāles iesniegtās 2008. gada programmas izdevumus.
(6)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ar šo apstiprina Kopienas finansiālā ieguldījuma piešķiršanu, lai segtu izdevumus, kas Portugālei rodas saistībā ar tās programmu pārbaudes vietu nostiprināšanai.
2. pants
Kopienas finansiālā ieguldījuma, kas paredzēts 1. pantā, maksimālā summa ir EUR 25 960, un pielikumā norādīts tā atbilstīgais sadalījums.
3. pants
Kopienas finansiālo ieguldījumu programmā saskaņā ar pielikumu izmaksā tikai tādā gadījumā, ja:
a)
attiecīgā dalībvalsts ir iesniegusi Komisijai atbilstīgu dokumentāciju, kas apliecina programmā uzskaitīto ierīču un/vai iekārtu pirkšanu un/vai uzlabošanu; kā arī
b)
attiecīgā dalībvalsts ir iesniegusi Komisijai Kopienas finansiālā ieguldījuma maksājuma pieprasījumu saskaņā ar Regulas (EK) Nr. 998/2002 3. panta noteikumiem.
4. pants
Lēmums ir adresēts Portugāles Republikai.
Briselē, 2008. gada 21. janvārī

Labels: 16
19
5
3
6
18